
	Vă înaintăm, alăturat, raportul asupra proiectului de Lege pentru completarea Ordonanţei de urgenţă a Guvernului nr.62/2025 privind măsurile de punere în aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului ,,Acţiunea pentru securitatea Europei” (SAFE) prin consolidarea industriei europene de apărare, precum şi pentru modificarea şi completarea unor acte normative, transmis spre dezbatere, în procedură de urgență Comisiei pentru buget, finanţe şi bănci, cu adresa nr. PL-x nr. 533/2026 . 
În raport cu obiectul şi conţinutul său, proiectul de lege face parte din categoria legilor ordinare.

RAPORT 
asupra Proiectului de Lege pentru completarea Ordonanţei de urgenţă a Guvernului nr.62/2025 privind măsurile de punere în aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului ,,Acţiunea pentru securitatea Europei” (SAFE) prin consolidarea industriei europene de apărare, precum şi pentru modificarea şi completarea unor acte normative

În conformitate cu prevederile art. 95  și 118 alin.(1) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizată pentru dezbatere, în procedură de urgență  cu proiectul de Lege pentru completarea Ordonanţei de urgenţă a Guvernului nr.62/2025 privind măsurile de punere în aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului ,,Acţiunea pentru securitatea Europei” (SAFE) prin consolidarea industriei europene de apărare, precum şi pentru modificarea şi completarea unor acte normative, transmis  cu adresa nr. PL-x nr. 533/2026 din 4 august 2026.
	Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională. 
Consiliul Legislativ și Consiliului Economic şi Social  au avizat favorabil  proiectul de lege. 
Proiectul de lege are ca obiect de reglementare completarea Ordonanței de urgenta a Guvemului nr. 62/2025 privind masurile de punere in aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului „Actiunea pentru securitatea Europei" (SAFE) prim consolidarea industriei europene de aparare, precum și pentru modificarea și completarea unor acte normative, cu modificarile și completările ulterioare, prin introducerea unui nou articol, art. 810, în vederea reglementării posibilitații ordonatorilor principali de credite ai bugetului de stat de a dezangaja și de a reangaja creditele de angajament pentru care, in cursul anului 2026, au fost incheiate angajamente legale la alte titluri de cheltuieli. Totodata, se preconizeaza stabilirea unor restrictii privind utilizarea creditelor de angajament dezangajate. 
Potrivit prevederilor art. 62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 5 august 2026. La şedinţa comisiei, deputații și-au înregistrat prezența conform listelor de prezență. 
În urma examinării proiectului de lege şi a opiniilor exprimate, membrii comisiei au hotărât, cu majoritate de voturi, să transmită plenului Camerei Deputaților prezentul raport prin care se propune adoptarea Proiectului de Lege pentru completarea Ordonanţei de urgenţă a Guvernului nr.62/2025 privind măsurile de punere în aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului„ Acţiunea pentru securitatea Europei" (SAFE) prin consolidarea industriei europene de apărare, precum şi pentru modificarea şi completarea unor acte normative, cu amendamentele admise prezentate în Anexa 1. 
Amendamentele respinse se regăsesc  in Anexa 2.  
În raport cu obiectul şi conţinutul său, proiectul de lege face parte din categoria legilor ordinare.

Anexa 1 - Amendamente admise
	Nr. Crt.
	Text Senat
	Amendament
	Motivare

	1
	Lege pentru completarea Ordonanţei de urgenţă a Guvernului nr.62/2025 privind măsurile de punere în aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului ,,Acţiunea pentru securitatea Europei” (SAFE) prin consolidarea industriei europene de apărare, precum şi pentru modificarea şi completarea unor acte normative


	
Lege pentru completarea unor acte normative precum și pentru reglementarea unor măsuri bugetare

Autor Comisia pentru buget 

	Pentru respectarea normelor de tehnică legislativă

	2
	Articol unic.- Dupa articolul 89 din Ordonanta de urgenta a Guvemului nr.62/2025 privind masurile de punere in aplicare a Regulamentului (UE) 2025/1.106 al Consiliului din 27 mai 2025 de instituire a Instrumentului «Actiunea pentru securitatea Europei» (SAFE) prin consolidarea industriei europene de aparare, precum și pentru modificarea și completarea unor acte normative, publicata in Monitorul Oficial al Romaniei, Partea I, nr.1071 din 20 noiembrie 2025, cu modificarile și completarile ulterioare, se introduce un nou articol, art.810, cu urmatorul cuprins:

,,Art.810.- (1) Pentru creditele de angajament introduse in bugetele ordonatorilor principali de credite ai bugetului de stat potrivit prevederilor art.68 alin.(1) din Legea bugetului de stat pe anul 2026 nr.43/2026, pentru care in cursul anului 2026 au fost incheiate angajamente legale la alte titluri de cheltuieli, se autorizeaza ordonatorii principali de credite sa dezangajeze fondurile respective și sale reangajeze la noul titlu de cheltuieli.
(2) Creditele de angajament rezultate in urma dezangajarilor efectuate potrivit alin.(1) nu pot fi utilizate pentru angajarea de noi cheltuieli sau pentru virari la alte titluri de cheltuieli, respectiv nu pot face obiectul unor cedari la Fondul de rezerva bugetara la dispozitia Guvemului."

	Art. I. Nemodificat
	

	3
	Propunerea legislativă nu cuprinde acest articol – text nou.
(Forma propunerii, astfel cum a fost amendată, cuprinde art. I – autorizarea ANRSPS și art. II – termenul de plată a vărsămintelor la capitalul social al Băncii de Investiții și Dezvoltare – S.A.)
	Art. II. – Articolul XXXVI din Ordonanța de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative, publicată în Monitorul Oficial al României, Partea I, nr. 1203 din 24 decembrie 2025, cu modificările și completările ulterioare, se completează după cum urmează:
1. La alineatul (3), după litera b) se introduce o nouă literă, lit. c), cu următorul cuprins:
„c) operatorii economici care au înregistrat plăți restante la data de 31 decembrie 2025 și nu au înregistrat pierderi la aceeași dată, cu condiția ca la data de 30 august 2026 să nu înregistreze plăți restante și să nu prevadă în anul 2026 pierderi și plăți restante.”
2. La alineatul (4), după litera b) se introduce o nouă literă, lit. c), cu următorul cuprins:
„c) operatorii economici care au înregistrat plăți restante la data de 31 decembrie 2025 și nu au înregistrat pierderi la aceeași dată, cu condiția ca la data de 30 august 2026 să nu înregistreze plăți restante și să nu prevadă în anul 2026 pierderi și plăți restante.”

Autori: Bogdan-Iulian Huțucă
Anquetil-Karoli Kolcsar 
	Art. XXXVI din Ordonanța de urgență a Guvernului nr. 89/2025 permite ocuparea posturilor vacante (alin. (3)) și înființarea de noi posturi (alin. (4)) numai operatorilor economici care se încadrează în categoriile prevăzute la lit. a) și b).
Amendamentul adaugă o a treia categorie: operatorii economici care nu au înregistrat pierderi la data de 31 decembrie 2025, dar care, din diverse cauze de natură tehnică (înregistrări contabile, decalaje de facturare și de decontare), figurau la aceeași dată cu plăți restante în evidențele contabile – plăți stinse integral până la data de 30 iunie 2026. Pentru acești operatori, situația reflectată la 31 decembrie 2025 nu exprimă o dificultate financiară reală, ci una conjuncturală, deja remediată, astfel încât excluderea lor de la mecanismele de ocupare justificată a posturilor vacante și de creare de noi posturi necesare inclusiv diversificării activității ar fi disproporționată față de scopul normei.
Disciplina financiară urmărită de reglementarea de bază este pe deplin conservată prin condiționarea cumulativă impusă: inexistența plăților restante la data de 30 iunie 2026 și neprevederea, pentru anul 2026, de pierderi și de plăți restante.

	4
	
	Art. III. - Creditele bugetare aferente articolului 01 "Fonduri europene nerambursabile" prevăzute în bugetul Ministerului Finanțelor – Acțiuni Generale pot fi redistribuite și la articolul 16 „Sume aferente investiției 11 “Injecție de capital în Banca Națională de Dezvoltare” al titlului 61 “Proiecte cu finanțare din sumele aferente componentei de împrumut a PNRR, în condițiile articolului 59 din Legea bugetului de stat pe anul 2026 nr.43/2026.

Autor: Bogdan-Iulian Huțucă

	Amendamentul este necesar pentru asigurarea cash-flow-ului aferent implementării Investiției 11 „Injecție de capital în Banca Națională de Dezvoltare”, astfel cum aceasta a fost modificată prin cea mai recentă propunere de revizuire a PNRR. În urma negocierilor cu Comisia Europeană, valoarea investiției a fost majorată de la 100 milioane euro la 250 milioane euro, în vederea consolidării capacității Băncii de Investiții și Dezvoltare S.A. de a finanța proiecte și de a remedia disfuncționalitățile existente pe piața financiară. Redistribuirea propusă permite efectuarea la timp a vărsămintelor aferente majorării capitalului social și îndeplinirea angajamentelor asumate prin PNRR, fără suplimentarea creditelor bugetare totale aprobate Ministerului Finanțelor. Măsura nu generează un impact suplimentar asupra deficitului bugetar aprobat, fiind realizată în limita anvelopei bugetare existente. Din perspectiva metodologiei ESA 2010, majorarea capitalului social reprezintă o tranzacție financiară – dobândirea/majorarea unei participații a statului – și nu o cheltuială cu impact asupra soldului B.9, cu respectarea condițiilor aplicabile încadrării statistice a operațiunii.














Anexa 2 - Amendamente Respinse
	Articol nou, după articolul unic
	După articolul unic se introduce un nou articol, art. II, cu următorul cuprins:

”Art. II
La articolul 9 din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, publicată în Monitorul Oficial al României, Partea I, nr. 1207 din 20 decembrie 2021, aprobată cu modificări prin Legea nr. 231/2023, cu modificările şi completările ulterioare, alineatul (14) se modifică și va avea următorul cuprins:
[bookmark: _Hlk236653639]”(14) Prin excepție de la prevederile art. 5, alin. (3) din Ordonanţa Guvernului nr. 25/2001 privind înfiinţarea Companiei Naţionale de Investiţii "C.N.I." - S.A., aprobată cu modificări prin Legea nr. 117/2002, cu modificările şi completările ulterioare, mecanismul de implementare se stabilește prin Acordul de implementare încheiat cu liderul de parteneriat. Cheltuielile efectuate de Compania Naţională de Investiţii "C.N.I." - S.A. prevăzute la alin. (13) sunt eligibile în condiţiile prevăzute în contractul/decizia de finanţare şi în Acordul de implementare.”



Autori: Miklós Zoltán, Kolcsár Anquetil-Károly  deputați UDMR
	Cseke Attila Zoltán – senator UDMR

	În prezent, conform art. 5, alin.  (3) din OG 25/2001 privind înființarea Companiei Naţionale de Investiţii "C.N.I." - S.A., C.N.I., în calitate de unitate de implementare proiecte, poate realiza proiecte finanțate din fonduri europene, în conformitate cu prevederile contractelor de finanțare şi acordului de parteneriat şi cu mecanismul de implementare stabilit prin hotărâre a Guvernului.
 La mecanismul de implementare mai sus menționat s-a făcut referire și în modificarea adusă OUG 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, prin care s-a creat cadrul legal ca CNI să poată fi desemnată unitate de implementare a liderului de parteneriat, instituţie publică centrală, pentru implementarea proiectelor de investiţii în infrastructura spitalicească, în situaţia proiectelor transferate din Planul naţional de redresare şi rezilienţă al României în Programul Sănătate.
Astfel, în cuprinsul art.9, alin. (14) s-a prevăzut faptul că cheltuielile efectuate de Compania Naţională de Investiţii "C.N.I." - S.A. prevăzute la alin. (13) sunt eligibile în condiţiile prevăzute în contractul/decizia de finanţare şi în mecanismul de implementare prevăzut la art. 5 alin. (3) din Ordonanţa Guvernului nr. 25/2001 privind înfiinţarea Companiei Naţionale de Investiţii "C.N.I." - S.A., aprobată cu modificări prin Legea nr. 117/2002, cu modificările şi completările ulterioare
În actualul context, se impune identificarea unei soluții legale pentru ca liderul de parteneriat, Ministerul Sănătății  să poată efectua deschiderile bugetare de credite către CNI pentru a implementa contractul de finanțare deja semnat cu Ministerul Investițiilor și Proiectelor Europene pentru construcția  și dotarea Institutului Regional de Oncologie Timișoara, sens în care mecanismul de implementare prevăzut a se aproba prin HG, urmează a fi prevăzut în Acordul de implementare semnat între Ministerul Sănătății în calitate de beneficiar al investiției/lider al parteneriatului și Compania Naţională de Investiţii "C.N.I.".
În absența adoptării, în regim de urgență, a prezentului amendament, este pusă în pericol implementarea contractului de finanțare prin imposibilitatea demarării lucrărilor de construcție și neîncadrarea în termenele prevăzute de contractul de finanțare și de implementare a Programului Sănătate, respectiv decembrie 2029.

